MINT ขาย 2 โรงแรมตปท. รับเงิน 5.7 พันลบ. เพิ่มสภาพคล่อง-ลดภาระหนี้
MINT เผยบริษัทย่อย “MHP” ขาย 2 โรงแรม รับเงินราว 5.7 พันลบ. ตามแผนเพิ่มสภาพคล่อง-ลดภาระหนี้
MINT เผยบริษัทย่อย “MHP” ขาย 2 โรงแรม รับเงินราว 5.7 พันลบ. ตามแผนเพิ่มสภาพคล่อง-ลดภาระหนี้
21 ก.ค. 2564

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ระบุว่า เมื่อวันที่ 20 ก.ค.2564 บริษัท Minor Hotel Portugal, S.A. (MHP) ซึ่งเป็นบริษัทย่อยร้อยละ 100 ของ MINT ได้จําหน่ายเงินลงทุนในบริษัทย่อยบริษัท Marinoteis – Sociedade de Promoçao e Construçao de Hotéis,S.A. (SPC) และบริษัท Sotal – Sociedade de Gestao Hoteleira, S.A. (SGH) บริษัทที่ถือหุ้นโดย SPC ให้แก่ LUXCO AZ 2 S.à r.l โดยมีมูลค่าการขาย 148 ล้านยูโร หรือประมาณ 5,700 ล้านบาท ทั้งนี้เป็นไปตามกลยุทธ์การหมุนเวียนสินทรัพย์ของ MINT เพื่อเพิ่มสภาพคล่องและลดภาระหนี้
โดยภายหลังการจําหน่ายเงินลงทุนข้างต้น NH Hotel Group (NHH) ซึ่งเป็นบริษัทย่อยของ MINT จะเข้าบริหารโรงแรมภายใต้สัญญาเช่า ในเบื้องต้นเป็นระยะเวลา 20 ปีและ NHH ยังสามารถขยายสัญญาเช่าต่อไปอีกรวมสูงสุดไม่เกิน 30 ปี ภายใต้แบรนด์ที่ใช้อยู่ในปัจจุบัน